Etter andre valgomgang ble Janukovytsj kunngjort som valgets vinner, men denne ble raskt møtt med påstander om valgfusk. Folk strømmet til gatene i Kyiv i protest, i det som siden ble kalt Oransjerevolusjonen. Den 3. desember underkjente Verkhovna Rada og Ukrainas høyesterett valgresultatet. I en rundebordkonferanse den 8. desember ledet av Polen og EU ble det oppnådd enighet om valgreformer som skulle hindre nytt valgfusk i omvalget. Omvalget avholdt 26. desember 2004 ble vunnet av Viktor Justsjenko.